CELEX: 32013D0706
Language: lv
Date: 2013-11-29 00:00:00
Title: 2013/706/ES: Komisijas Īstenošanas lēmums ( 2013. gada 29. novembris ), ar ko groza Lēmuma 2009/177/EK I pielikumu attiecībā uz slimības neskartas teritorijas statusu Dānijai attiecībā uz virusālo hemorāģisko septicēmiju un Īrijai un Apvienotās Karalistes Ziemeļīrijas teritorijai attiecībā uz Koi herpesvīrusu (izziņots ar dokumenta numuru C(2013) 8385)  Dokuments attiecas uz EEZ

3.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 322/42
            
         KOMISIJAS ĪSTENOŠANAS LĒMUMS
   (2013. gada 29. novembris),
   ar ko groza Lēmuma 2009/177/EK I pielikumu attiecībā uz slimības neskartas teritorijas statusu Dānijai attiecībā uz virusālo hemorāģisko septicēmiju un Īrijai un Apvienotās Karalistes Ziemeļīrijas teritorijai attiecībā uz Koi herpesvīrusu
   (izziņots ar dokumenta numuru C(2013) 8385)
   (Dokuments attiecas uz EEZ)
   (2013/706/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 44. panta 1. punkta pirmo daļu, 44. panta 2. punkta pirmo daļu, 49. panta 1. punktu un 50. panta 3. punktu,
   tā kā:
   
               (1)
            
            
               Komisijas Lēmumā 2009/177/EK (2) iekļauts to dalībvalstu, zonu un iecirkņu saraksts, uz ko attiecas apstiprinātās uzraudzības un izskaušanas programmas saistībā ar vienu vai vairākām no Direktīvas 2006/88/EK IV pielikuma II daļā minētajām neeksotiskajām slimībām. Lēmumā 2009/177/EK iekļauts arī to dalībvalstu, zonu un iecirkņu saraksts, kas pasludinātas par slimības neskartām attiecībā uz vienu vai vairākām no minētajām slimībām.
            
         
               (2)
            
            
               Dānija atbilstīgi Padomes Lēmumam 90/424/EEK (3) Komisijai iesniedza daudzgadu programmu virusālās hemorāģiskās septicēmijas (VHS) izskaušanai laikposmā no 2009. gada 1. janvāra līdz 2013. gada 31. decembrim. Zonas, uz kurām attiecas šī programma, ir iekļautas Lēmuma 2009/177/EK I pielikumā sniegtā saraksta B daļā.
            
         
               (3)
            
            
               Dānija iesniedza Komisijai deklarāciju par virusālās hemorāģiskās septicēmijas (VHS) izskaušanas daudzgadu programmas pabeigšanu un minētās slimības sekmīgu izskaušanu visā Dānijas kontinentālajā teritorijā. Deklarācija atbilst Direktīvā 2006/88/EK noteiktajām prasībām attiecībā uz teritorijas pasludināšanu par slimības neskartu. Attiecīgi visa Dānijas kontinentālā teritorija būtu jāpasludina par virusālās hemorāģiskās septicēmijas (VHS) neskartu teritoriju.
            
         
               (4)
            
            
               Īrija 2009. gada decembrī iesniedza Komisijai daudzgadu programmu Kio herpesvīrusa (KHV) uzraudzībai visā Īrijas teritorijā. Teritorija, uz kuru attiecas šī programma, ir iekļauta Lēmuma 2009/177/EK I pielikumā sniegtā saraksta A daļā.
            
         
               (5)
            
            
               Īrija iesniedza Komisijai deklarāciju, kurā tās teritorija pasludināta par Kio herpesvīrusa (KHV) neskartu teritoriju. Deklarācija atbilst Direktīvā 2006/88/EK noteiktajām prasībām attiecībā uz teritorijas pasludināšanu par slimības neskartu. Attiecīgi visa Īrijas teritorija būtu jāpasludina par Kio herpesvīrusa (KHV) neskartu teritoriju.
            
         
               (6)
            
            
               Apvienotā Karaliste 2010. gada janvārī iesniedza Komisijai daudzgadu programmu Kio herpesvīrusa (KHV) uzraudzībai Apvienotās Karalistes Ziemeļīrijas teritorijā.
            
         
               (7)
            
            
               Apvienotā Karaliste 2013. gada februārī iesniedza Komisijai deklarāciju, kurā Apvienotās Karalistes Ziemeļīrijas teritorija pasludināta par Kio herpesvīrusa (KHV) neskartu teritoriju. Deklarācija atbilst Direktīvā 2006/88/EK noteiktajām prasībām attiecībā uz teritorijas pasludināšanu par slimības neskartu. Attiecīgi visa Apvienotās Karalistes Ziemeļīrijas teritorija būtu jāpasludina par Kio herpesvīrusa (KHV) neskartu teritoriju.
            
         
               (8)
            
            
               Tāpēc būtu attiecīgi jāgroza Lēmuma 2009/177/EK I pielikuma A, B un C daļa.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2009/177/EK I pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2013. gada 29. novembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 328, 24.11.2006., 14. lpp.
   
      (2)  Komisijas 2008. gada 31. oktobra Lēmums 2009/177/EK, ar ko ievieš Padomes Direktīvu 2006/88/EK attiecībā uz uzraudzības un izskaušanas programmām un slimības neskartu dalībvalstu, zonu un iecirkņu statusu (OV L 63, 7.3.2009., 15. lpp.).
   
      (3)  Padomes 1990. gada 26. jūnija Lēmums 90/424/EEK par izdevumiem veterinārijas jomā (OV L 224, 18.8.1990., 19. lpp.).
   
      PIELIKUMS
      Lēmuma 2009/177/EK I pielikumu groza šādi:
      1)   A daļā
      sadaļā par Kio herpesvīrusu (KHV) svītro ierakstu par Īriju;
      2)   B daļā
      sadaļā par virusālo hemorāģisko septicēmiju (VHS) svītro ierakstu par Dāniju;
      3)   C daļā:
      
                  a)
               
               
                  sadaļā par virālo hemorāģisko septicēmiju (VHS) ierakstu par Dāniju aizstāj ar šādu:
                  
                              “Dānija
                           
                           
                              DK
                           
                           
                              Visa teritorija”;
                           
                        
            
                  b)
               
               
                  sadaļā par Kio herpesvīrusu (KHV) iekļauj šādu ierakstu par Īriju:
                  
                              “Īrija
                           
                           
                              IE
                           
                           
                              Visa teritorija”;
                           
                        
            
                  c)
               
               
                  sadaļā par Kio herpesvīrusu (KHV) iekļauj šādu ierakstu par Apvienoto Karalisti:
                  
                              “Apvienotā Karaliste
                           
                           
                              UK
                           
                           
                              Ziemeļīrijas teritorija”